text: Politiet: Store fester, mange mennesker - og nul ballade
  13 maj 2017 kl. 04.53
  Konfirmationer, store byfester, heste- og kræmmermarkeder. Det præger bededagsferien og giver ofte travle dage og nætter for ordensmagten. I år er meldingen hidtil fra politiet, at alt forløber både festligt og roligt.
  Fest i By Nordborg, Tulipanfesten i Ribe og Korskro Hestemarked for blot at nævne nogle af bededagenes store arrangementer, der tiltrækker mange mennesker. Ofte betryder det også ekstra ballade og travlhed for politiet i nattelivet - men ikke i år. Sådan lyder meldingerne lørdag morgen samstemmende fra vagtchefrerne i de to lokale politikredse.
  - Vi har kun oplevet ganske lidt uro og generelt har folk opført sig fint, så det er en fornøjelse at være politimand til disse arrangementer, siger vagtchef Erik Lindholdt fra Syd- og Sønderjyllands Politi til TV SYD.
  